ШҚО-да білім саласында 220 млн теңге заңсыз төленген – антикор
DATE: 14:42, 17 Қазан 2024 | GMT +5
TITLE: ШҚО-да білім саласында 220 млн теңге заңсыз төленген – антикор
URL: https://kaz.inform.kz/news/shko-da-blm-salasinda-220-mln-tenge-zansiz-tolengen-antikor-1781f0/
META: DATE: 14:42, 17 Қазан 2024 | GMT +5
TOTAL WORDS: 96
AUTHOR(S):
TEXT: Өңірдегі білім саласында сыбайлас жемқорлық фактілері аз анықталып жатқан жоқ. Соңғы 3 жылдың өзінде сыбайлас жемқорлыққа қатысты 68 қылмыстық іс тіркелген. Барлығы 50-ге жуық адам жауапқа тартылды. Кейбір қылмыстық істер әлі күнге дейін тергеліп жатыр. «Білім саласында 220 млн теңге заңсыз төленгені анықталды. Оның ішінде өз адамын бір жұмысқа орналастырып қойып, заңсыз жалақы төлеп отыру және еңбекақы мөлшерін негізсіз көтеріп жіберу фактілері жиі тіркелген. Сондықтан барлық мектептерде заңсыз тағайындалған үстемеақыларды анықтауға мүмкіндік беретін бұлтты бухгалтерия жүйесі енгізіліп жатыр», - деді Денис Шакенов. Еске салсақ, осыған дейін Жамбылда негізсіз төленген 147, 1 млн теңге бюджетке қайтарылғаны хабарланған
